b'\n_START_ARTICLE_\nVolk (ozvezdje)\n_START_SECTION_\nZna\xc4\x8dilnosti\n_START_PARAGRAPH_\nVolk meji na \xc5\xa1est drugih ozvezdij, \xc4\x8deprav ima z enim od njih, Vodno ka\xc4\x8do, skupen le kot. Druga ozvezdja, na katera meji, so \xc5\xa0korpijon, Kotomer, Kompas, Tehtnica in Kentaver. Kratica njegovega imena po Mednarodni astronomski zvezi je Lup. Z povr\xc5\xa1ino 334 kvadratnih stopinj, je 46. izmed 88 sodobnih ozvezdij._NEWLINE_Ve\xc4\x8dina svetlej\xc5\xa1ih zvezd v Volku je masivnih \xc4\x8dlanic zvezdne zdru\xc5\xbebe \xc5\xa0korpijon \xe2\x80\x93 Kentaver.\n_START_SECTION_\nZvezde\n_START_PARAGRAPH_\nV Volku je pribli\xc5\xbeno 30 zvezd 2. in 3. magnitude ter ve\xc4\x8d kot 70 svetlej\xc5\xa1ih od 6. magnitude.\n_START_SECTION_\nNezvezdna telesa\n_START_PARAGRAPH_\nV severnem delu ozvezdja se nahajata kroglasti kopici NGC 5824 in NGC 5986 in blizu njiju temna meglica B 228. Ju\xc5\xbeno sta dve razsuti kopici NGC 5822 in NGC 5749, pa tudi kroglasta kopica NGC 5927 na vzhodnem robu ozvezdja. Na zahodni meji sta dve spiralni galaksiji in planetarna meglica IC 4406, ki vsebuje nekaj najbolj vro\xc4\x8dih zvezd, kar jih obstaja. Druga planetarna meglica, NGC 5882, se nahaja proti sredi\xc5\xa1\xc4\x8du ozvezdja. Supernova SN 1006 je bila vidna od 30. aprila do 1. maja 1006 v ozvezdju Volk.'